**Terje Riksfjord Sporsem** (født 17. mai 1976) er en norsk komiker fra Ålesund, bosatt på Kolbotn. Sporsem debuterte som standupkomiker på utestedet Christian Kvart i Oslo i 1996.

TV-produksjoner
---------------

I 2003 og 2004 ble han kjent for et større publikum da han var med på å lage den *Jackass*-inspirerte humorserien *Judas*, som gikk på TVNorge. Han har siden vært programleder for *Grip mikrofonen*, *Skaperen*, *Zebra Grand Prix*, *Amatørenes aften* og *Artistgalla*, vært deltaker i *Skal vi danse* og lagkaptein i panelprogrammet *9 av 10 nordmenn.* I 2012 var Sporsem én av tre programledere i *P4s radiofrokost*. 

Sporsem har stemmen til karakteren Mel i filmen *Kjæledyrenes hemmelige liv* som hadde premiere i juni 2016.

Den 2. juni 2018 deltok Sporsem i nostalgi-spørreprogrammet *Tidsbonanza* på NRK1 hvor han sammen med lagkamerat Maria Stavang vant dagens konkurranse.

Sporsem vant *Masterchef Norge* i 2014 og *Camp Kulinaris* i 2019. i kjølvannet av disse seierne har han vært å se som dommer i flere matprogrammer, blant annet *Truls à la Hellstrøm* i 2019. Terje kom på andre plass i *Farmen kjendis* i 2021 Etter oppholdet på Farmen var Terje Sporsem programleder for det direktesendte programmet *Sommerfest fra Telemark,* sammen med Katarina Flatland.

I 2021 var Sporsem aktuell i NRK TV med sitt eget stand-up show fra 2017, *Religion*.

Sceneoppsetninger
-----------------

Terje Sporsem har satt opp tre soloforestillinger: *Mitt liv som Terje* (2007), *Krig* (2012) og *Religion* (2017). Regissør for alle tre forestillingene var Per-Olav Sørensen. Sporsem ble nominert til Beste Standup under Komiprisen på NRK for alle showene, og ble tildelt stå-opp prisen i 2007 i forbindelsen med *Mitt liv som Terje.*

2021 feiret Terje Sporsem 25 år som komiker med premieren på det nye soloshowet *Absolute norsk* som hadde premiere i hjembyen hans, Ålesund. 

Sporsem har dessuten medvirket i oppsetninger som *100 år i rødt, hvitt og blått* med blant annet Steinar Albrigtsen, Lisa Tønne, Heidi Gjermundsen Broch og Gustav Nilsen, *Vi 3 er ikke Romeo og Julie*, *Sommerlatter* og Grand Prix-musikalen *Lykken er*.

Sporsem har jobbet en del sammen med Ørjan Burøe. Sammen har de blant annet satt opp forestillingene *«Tro håp og kjærringer»* (Tjøme 2002) og *«Nesten kjent fra tv»* (Kragerø 2004).

Han er gift med Katrine Myrenget, datter av tidligere Rosenborg-spiller Kjell Myrenget, som han fridde til på direkten på P4 i oktober 2006.

Referanser
----------

1. ↑   www.dagbladet.no[Hentet fra Wikidata]
2. ↑   Skattelister[Hentet fra Wikidata]
3. ↑   www.vg.no[Hentet fra Wikidata]
4. ↑  «Terje Sporsem». *Feelgood&iStage* **(norsk)**. Besøkt 12. januar 2021.
5. ↑  «Terje Sporsem». *Feelgood&iStage* **(norsk)**. Besøkt 24. oktober 2021.
6. ↑  «Kjæledyrenes hemmelige liv (Secret Life Of Pets) - 2016». *Filmweb.no* **(norsk)**. Besøkt 24. oktober 2021.
7. ↑  «Erlend Loe: Jeg er ikke et barn og heller ikke altfor glad i kjæledyr, så ikke hør på meg». *www.aftenposten.no*. Besøkt 24. oktober 2021.
8. ↑  «Tidsbonanza – 2003 – NRK TV». *NRK TV*. Besøkt 21. mars 2019.
9. ↑  Pedersen, Ruben; Hope, Thea (9. april 2019). «Vant «Camp Kulinaris»: - Mer drama enn jeg trodde det skulle bli». *Dagbladet.no* **(norsk)**. Besøkt 4. februar 2020.
10. ↑  «Eleven mot meisterkokken». *Marsteinen* **(norsk nynorsk)**. 19. november 2019. Arkivert fra originalen 24. oktober 2021. Besøkt 24. oktober 2021.
11. ↑  AS, TV 2. «Dette er de nye Farmen kjendis-deltakerne». *TV 2* **(norsk)**. Besøkt 12. januar 2021.
12. ↑  Solberg, Julie (19. februar 2021). «Terje Sporsem raste ned i vekt på «Farmen»: – Kona kjente meg ikke igjen». *Nettavisen* **(norsk)**. Besøkt 24. oktober 2021.
13. ↑  AS, TV 2 (3. mars 2021). «Gikk til topps i «Farmen kjendis» - nå skal de samarbeide på TV-skjermen». *TV 2* **(norsk)**. Besøkt 24. oktober 2021.
14. ↑  «Terje Sporsem - Religion». 30. april 2021. Besøkt 24. oktober 2021.
15. ↑  «'Absolute norsk' - et show om verdens aller-aller beste land.». *'Absolute norsk' - et show om verdens aller-aller beste land*. Besøkt 12. januar 2021.
16. ↑  «Terje Sporsem & Ørjan Burøe - Tro, Håp & Kjerringer». *latter.no*. Besøkt 24. oktober 2021.
17. ↑  Terje Sporsem fridde på direkten VG

Eksterne lenker
---------------

* (no) Offisielt nettsted Rediger på Wikidata
* (no) Terje Sporsem på Twitter Rediger på Wikidata

* (no) Terje Sporsem på Instagram Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |